Мы махуэхэм
Гъатхэпэм и 24, щэбэт
Жьэн узым ебэныным и дунейпсо махуэщ. Нэмыцэ микробиолог Кох Роберт 1882 гъэм хэIущIыIу ищIащ жьэн узыр къэзышэ бактериер къызэрихутар.
Урысейм и Дзэ-Хьэуа Къарухэм я штурман IэнатIэм и махуэщ
Пакистаным щагъэлъапIэ я къэралыгъум и махуэр
«ЩIым и Сыхьэт» акцэр ирагъэкIуэкI. Дыкъэзыухъуреихь дунейм хуэсакъын, абы и хъугъуэфIыгъуэхэр зэгъэзэхуауэ къэгъэсэбэпын зэрыхуейм цIыхухэм иджыри зэ гулъытэ хурагъэщIын мурадкIэ къызэрагъэпэщ 2007 гъэ лъандэрэ. Абы хэтхэм а махуэм щIыпIэ зэманымкIэ сыхьэт 20-рэ дакъикъэ 30-м уэздыгъэхэр ягъэункIыфI икIи ар зы сыхьэткIэ ягъаблэркъым.
1753 гъэм Урысей империем цIыхум и хьэкумыр укIкIэ ящIэну зэрыхуимытым теухуа унафэ къыщащтащ.
1801 гъэм Урысейм и император Павел Езанэр Санкт-Петербург щиIэ Михайловскэ уардэунэм щаукIауэ нэху къекIащ.
1802 гъэм Инджылызым щыщ къэхутакIуэ Тревитик Ричард бахъэкIэ лажьэ мафIэгу къызэригупсысам щыхьэт техъуэ тхылъ иратащ.
1822 гъэм Бирмингем (Инджылыз) щыщ инженер Черч Уильям тхыгъэхэр къызэращып япэ типографие машинэ зэрызэпкърилъхьам и патент къыдихащ.
1898 гъэм япэ америкэ автомобилыр ящащ.
2008 гъэм Олимпием (Алыдж) деж щыпагъанэри ирахьэжьащ Китайм и къалащхьэ Пекин а гъэ дыдэм шыщхьэуIум и 8 — 24-хэм щекIуэкIа Олимп Джэгухэм я мафIэр.
Совет физик, академик, оптикэм и лъабжьэр СССР-м щызыгъэтIылъа Вавилов Сергей къызэралъхурэ илъэси 127-рэ ирокъу.
Совет уэрэджыIакIуэ цIэрыIуэ, РСФСР-м и цIыхубэ артист Козловский Иван къызэралъхурэ илъэ-си 118-рэ ирокъу.
Совет уэрэджыIакIуэ цIэрыIуэ, актрисэ, СССР-м и цIыхубэ артисткэ Шульженкэ Клавдие къызэралъхурэ илъэси 112-рэ ирокъу.
Философие щIэныгъэхэм я доктор, ЩIДАА-м и академик, КъШР-м щIэныгъэхэмкIэ щIыхь зиIэ и лэжьакIуэ Шенкао Мухьэмэд и ныбжьыр илъэс 70 ирокъу.
КъШР-м и къэрал, политикэ лэжьакIуэ Арэшыкъуэ Мухьэмэд и ныбжьыр илъэс 70 ирокъу.
КъБР-м щIыхь зиIэ и артист Хъыдзэдж Борис и ныбжьыр илъэс 67-рэ ирокъу.
УэрэджыIакIуэ, УФ-м и цIыхубэ артист Серов Александр и ныбжьыр илъэс 64-рэ ирокъу.
КъБР-м щIыхь зиIэ и журналист Шыдакъ Татьянэ къыщалъхуа махуэщ.
УэрэджыIакIуэ, Адыгэ Республикэм и цIыхубэ артисткэ Нэхей Тамарэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 9 — 14, жэщым градуси 4 — 6 щыхъунущ.
Гъатхэпэм и 25, тхьэмахуэ
ООН-м и лэжьакIуэхэу гъэру яIыгъхэм, хъыбарыншэу кIуэдахэм къащхьэщыжыным и дунейпсо махуэщ
ЦIыхур гъэпщылIынымрэ щхьэхуимытхэмкIэ сату щIынымрэ я лей зытехьахэм я дунейпсо махуэщ
Спорт кином и дунейпсо махуэщ
УФ-м щагъэлъапIэ Щэнхабзэм и лэжьакIуэхэм я махуэр
Алыдж къэралыгъуэм и щхьэхуитыныгъэм и махуэщ
412 гъэм Венецием — Италием и ищхъэрэ щIыналъэм щыIэ къалэ телъыджэм и лъабжьэр ягъэтIылъащ.
1940 гъэм Тегеран Iэ щытрадзащ Иранымрэ СССР-мрэ сату IэнатIэм, тенджызым щызэдэлэжьэным теухуа зэгурыIуэныгъэм.
1974 гъэм СССР-м и кинотеатрхэм япэу щагъэлъэгъуащ Шукшин Василий и «Калина красная» фильмыр.
Совет уэрэджыIакIуэ, Урысейм и цIыхубэ артисткэ Пахоменкэ Марие къызэралъхурэ илъэс 81-рэ ирокъу.
Инджылыз уэрэджыIакIуэ, музыкант, композитор Элтон Джон и ныбжьыр илъэс 71-рэ ирокъу.
Украинэм щыщ боксёр цIэрыIуэ, дуней псом, Олимп Джэгухэм я чемпион Кличко Владимир и ныбжьыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх тIэкIу къыщешхынущ.. Хуабэр махуэм градуси 10 — 11, жэщым градуси 5 — 6 щыхъунущ.
Гъатхэпэм и 26, блыщхьэ
Къэмэх узыфэр зыпкърытхэм я дунейпсо махуэщ
1872 гъэм Урысейм япэ пощт карточкэр къыщыдэкIащ.
1903 гъэм Iэщэ щащIу Златоуст дэт заводым и рабочэ зыкъэзыIэтахэр пащтыхьыдзэм зэтриукIат.
1941 гъэм Сталиным и цIэр зезыхьэ саугъэтыр ягъэуващ. ИужькIэ абы Къэрал саугъэткIэ еджэ хъуащ.
1995 гъэм Шенген зэгурыIуэныгъэм къару игъуэтащ. Абы ипкъ иткIэ паспорт, таможеннэ кIэлъыплъыныгъэхэм хэмыту зэкIэлъыкIуэну хуит хъуащ Бельгием, Германием, Франджым, Люксембургым, Нидерландхэм, Испанием, Португалием щыпсэухэр.
2000 гъэм, Ельцин Борис и къулыкъум зэрытекIам къыхэкIыу, Урысей Федерацэм щекIуэкIащ зи мычэзу президент хэхыныгъэхэр. Абы щытекIуауэ щытащ Путин Владимир.
2003 гъэм Марсым тенджыз щта къыщагъуэтащ.
2006 гъэм «Зэклассэгъухэр» со- циальнэ сетым лэжьэн щIидзащ.
Кавказыбзэхэр зыджа щIэныгъэлI, филологие щIэныгъэхэм я доктор, профессор, Куржым щIэныгъэхэмкIэ и академием и академикыу щыта, Абхъазым, КъБР-м, Шэшэн, Ингуш, Дагъыстан республикэхэм щIэныгъэмкIэ щIыхь зиIэ я лэжьакIуэ, Куржым и къэрал саугъэтым и лауреат Чикобавэ Арнольд къызэралъхурэ илъэси 120-рэ ирокъу.
США-м щыщ тхакIуэ, драматург цIэрыIуэ Теннеси Уильям къызэралъхурэ илъэси 104-рэ ирокъу.
Палестинэм и унафэщI Аббас Мэхьмуд и ныбжьыр илъэс 83-рэ ирокъу.
Урысей актёр, РСФСР-м и цIыхубэ артист, УФ-м и Къэрал саугъэтыр зыхуагъэфэща Петренкэ Алексей къызэралъхурэ илъэс 80 ирокъу.
Урысей актёр, УФ-м и цIыхубэ артист Булдаков Алексей и ныбжьыр илъэс 67-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 12 — 13, жэщым градуси 4 — 6 щыхъунущ.
